Wer Ritters orden zieret (Mit originalen Lettern)
Wer Ritters orden zieret·
vn̄ nach der regel ſinnet·
obdem von hertzen ſmieret·
ein rot̾ mūt· vn̄ inn mit trúwen mīnet·
das ſol niemā durch has vnbillich machen·
den werden wol gemůten·
ſun reine wib in ſpilnder wunne lachen·

Man ſol das wund̾ haſzen·
wa mīne git ir ſtúre·
dien vngemůten laſzen·
die nicht durch wirde ſůchent· auentúre·
owe das iem̾ wib ir êr engentzet·
dur valſcher mīne girde
an ſelke ſtat· da wirt vs kunt̾ glētzet·

Wêrtlicher wibe trúwe
git wirdig hohgemuͤte·
ǒch wirt ir ſelde núwe·
bi w̾den man ſo wachent wibes guͤte·
vnwirde ſelten wirde hat gemeret·
birg ſelig wib din guͤte
voꝛ im der werdekeit· den ruggen keret·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse